**Balatongyörök Község Önkormányzata Képviselő-testületének**

**\_\_\_/2019. ( ) önkormányzati rendelet tervezete**

**a Képviselő-testület Szervezeti és Működési Szabályzatáról szóló 5/2011. (IV. 26.) önkormányzati rendelet módosításáról**

Balatongyörök Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés a) és d) pontjában, továbbá a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

1. **§**

A Képviselő-testület Szervezeti és Működési Szabályzatáról szóló 5/2011. (IV. 26.) önkormányzati rendelet (a továbbiakban: SZMSZ) bevezető része az alábbiak szerint módosul:

*„Balatongyörök Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv). 143. § (4) bekezdésének a) pontjában meghatározott törvényi felhatalmazáson alapuló jogalkotói hatáskörében, az Alaptörvény 32. cikk (1) bekezdésének a) és d) pontjában, valamint a Mötv. 53. § (1) bekezdésében meghatározott feladatkörében eljárva a következőket rendeli el.”*

1. **§**

Ez a Rendelet a kihirdetését követő napon lép hatályba és hatályba lépését követő napon hatályát veszti.

Balatongyörök, 2019. augusztus 2.

Biró Róbert Bertalanné dr. Gallé Vera

polgármester jegyző

Kihirdetési záradék:

A Rendelet kihirdetése a Vonyarcvashegyi Közös Önkormányzati Hivatal Balatongyöröki Kirendeltségének hirdető tábláján való kifüggesztéssel a mai napon megtörtént.

Balatongyörök, 2019.

Bertalanné dr. Gallé Vera

jegyző

**Indoklás:**

2019. július 23-án ZAB/030/1266-1/2019. számon 4szakmai segítségnyújtás érkezett a jegyzők részére az SZMSZ-ek módosításával kapcsolatban. A tájékoztatás a helyi rendeletek bevezető, felhatalmazó rendelkezéseire vonatkozott. E szerint a 2014. január 1-jét megelőzően a képviselő-testület a 2014. január 1-jét megelőzően a Mötv. 143. § (4) bekezdésének a) pontjában meghatározott törvényi felhatalmazáson alapuló jogalkotói hatáskörében, valamint az Alaptörvény 32. cikk (1) bekezdésének a) és d) pontjában, valamint a Mötv. 53. § (1) bekezdésében meghatározott feladatkörében eljárva alkothatta meg az SZMSZ-ét, mely hivatkozásoknak a bevezető részben szerepelnie szükséges.

A képviselő-testület Szervezeti és Működési Szabályzatát 2014. január 01-jét megelőzően hagyta jóvá, így a jelenleg hatályos rendelet bevezető részét ennek megfelelően módosítani szükséges.

**Részletes indoklás:**

1. §-hoz: a jelenleg hatályos rendelet bevezető részét módosítja.
2. §-hoz: hatályba léptető rendelkezés